Zonja e Parë me humorin e saj, shfaq anën njerëzore të familjes presidenciale
Zonja Bush e befasoi audiencën me shakatë e saj për të shoqin, Presidentin Bush
Pikërisht kur presidenti Bush po tregonte një shaka që shumica e të ftuarve në darkë e kishte dëgjuar... ...ai u ndërpre nga Zonja e Parë Laura Bush. Pas kësaj ajo vazhdoi me disa shaka, duke bërë humor me të shoqin. Fillimisht me faktin që ai fle herët. Ajo bëri shaka edhe me vështirësitë që kishte George Bush, djali i një familjeje të privilegjuar për t’u përshtatur me jetën e Teksasit. Shakatë u pritën me të qeshura jo vetëm nga audienca, por edhe nga Presidenti Bush dhe nga opinioni publik në përgjithësi. Historiani Allan Lichtman thotë se fjalimi i saj u pëlqye aq shumë sepse nxjerr në pah anën njerëzore të udhëheqësve amerikanë. Profesor Lichtman thotë se prania e Zonjës së Parë në skenë dhe shakatë që ajo bëri për gra në pozita të rëndësishme dërgojnë një sinjal lidhur me gratë në Amerikë. Deri tani Zonja e Parë kishte krijuar një imazh më serioz në publik, si mbrojtëse për problemet e arsimit dhe të drejtat e grave në Afganistan. Ky fjalim shfaqi një aspekt të ndryshëm dhe shumë me humor të Laura Bushit.